TEAMG เดินหน้าคว้างานใหม่ หนุนเป้าแบ็กล็อกปีนี้ 5 พันล้าน
TEAMG พบนักลงทุนงาน “Opportunity Day” กางแผนเดินหน้าประมูลงานใหม่ทั้งภาครัฐและเอกชนต่อเนื่อง ตั้งเป้าปี 66 สะสมแบ็กล็อก 5 พันล้านบาท
TEAMG พบนักลงทุนงาน “Opportunity Day” กางแผนเดินหน้าประมูลงานใหม่ต่อเนื่อง หนุนเป้าแบ็กล็อกปีนี้ 5 พันล้าน
10 เม.ย. 2566

ดร.อภิชาติ สระมูล ประธานเจ้าหน้าที่บริหาร พร้อมด้วย นางเพ็ญพิไล พรชัยพานิช ประธานเจ้าหน้าที่การเงิน และนางสาวนวลแพร ภัทรมัย นักลงทุนสัมพันธ์ บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG นำเสนอข้อมูลในงานบริษัทจดทะเบียนพบนักลงทุน Opportunity Day ว่า ผลประกอบการปี 2565 บริษัทและบริษัทย่อยมีรายได้รวม 1,639.49 ล้านบาท กำไรสุทธิ 103.06 ล้านบาท ทั้งนี้  การเติบโตในปี 2566 บริษัทมีโอกาสขยายการรับงานใหม่ ๆ จากธุรกิจที่ปรึกษาที่จะให้บริการทั้งภาครัฐและเอกชน รวมทั้งงานต่างประเทศที่จะเพิ่มมากขึ้นจากสถานการณ์โควิดที่ผ่อนคลายลง
นอกจากนี้ ยังคาดว่าบริษัทจะเติบโตอย่างรวดเร็วจากงานธุรกิจเกี่ยวเนื่อง เช่น การบริหารจัดการทรัพยากรน้ำ งาน Engineering Procurement Contract (EPC) และงานปรับปรุงประสิทธิภาพการใช้พลังงาน (Energy Efficiency) ซึ่งจะช่วยหนุน Backlog ปีนี้แตะ 5,000 ล้านบาท นับเป็นการสร้างความเติบโตที่แข็งแกร่งต่อเนื่อง
สำหรับการเติบโตในปี 2566 บริษัทมีโอกาสขยายการรับงานใหม่ ๆ จากธุรกิจที่เกี่ยวเนื่องในโครงการต่าง ๆ รวมถึงธุรกิจที่เกี่ยวเนื่องกับการให้บริการทั้งจากภาครัฐและเอกชน ที่บริษัทจะเข้าไปดำเนินการเอง หรือเข้าไปร่วมมือกับพันธมิตร ช่วยหนุนแบ็คล็อกปีนี้แตะ 5,000 ล้านบาท นับเป็นสร้างการเติบโตที่แข็งแกร่งต่อเนื่อง